Avis juridique important

|

31984D0638

84/638/ΕΟΚ: Απόφαση της Επιτροπής της 17ης Δεκεμβρίου 1984 για την αποδοχή υποχρέωσης που έχει αναληφθεί στο πλαίσιο διαδικασίας αντιντάμπινγκ σχετικά με τις εισαγωγές ορθών κλειδοκυμβάλων που κατάγονται από τη Σοβιετική Ένωση

Επίσημη Εφημερίδα αριθ. L 332 της 20/12/1984 σ. 0079 - 0079

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 17ης Δεκεμβρίου 1984  για την αποδοχή υποχρέωσης που έχει αναληφθεί στο πλαίσιο διαδικασίας αντιντάμπινγκ σχετικά με τις εισαγωγές ορθών κλειδοκυμβάλων που κατάγονται από τη Σοβιετική Ένωση  (84/638/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2176/84 της 23ης Ιουλίου 1984 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 14,  Μετά από διαβουλεύσεις στο πλαίσιο της συμβουλευτικής επιτροπής όπως προβλέπεται στον εν λόγω κανονισμό,  Εκτιμώντας ότι:  Α. Οριστικός δασμός  (1) Με τον κανονισμό (ΕΟΚ) αριθ. 2236/82 της 11ης Αυγούστου 1982 (2), το Συμβούλιο επέβαλε οριστικό δασμό αντιντάμπινγκ για τις εισαγωγές ορθών κλειδοκυμβάλων, που υπάγονται στη διάκριση ex 92.01 Α Ι του Κοινού Δασμολογίου και αντιστοιχούν στον κώδικα ΝΙΜΕΧΕ 92.01-12, που κατάγονται από τη Σοβιετική Ένωση.  Β. Επανεξέταση  (2) Τον Αύγουστο του 1984, ο σοβιετικός εξαγωγέας των υπό εξέταση προϊόντων, Raznoexport Μόσχας, ζήτησε από την Επιτροπή την επανεξέταση του παραπάνω αναφερόμενου κανονισμού. Την ίδια περίοδο, κοινοτικοί παραγωγοί ζήτησαν την επανεξέταση των αναλήψεων υποχρεώσεων που δόθηκαν από άλλους εξαγωγείς προς την Κοινότητα (3). Η Επιτροπή έκανε αποδεκτές τις παραπάνω αιτήσεις. Η επανεξέταση έκρινε αναγκαία την αναπροσαρμογή του επιπέδου των υφισταμένων αναλήψεων υποχρεώσεων.  Όσον αφορά τις σοβιετικές εξαγωγές, ο σοβιετικός εξαγωγέας δεν αμφισβήτησε τα συμπεράσματα του Συμβουλίου σχετικά με το ντάμπινγκ, τη ζημία, την αιτιότητα και το συμφέρον της Κοινότητας, όπως αναφέρεται στον κανονισμό (ΕΟΚ) αριθ. 2236/82, αλλά ανέλαβε οικειοθελώς την υποχρέωση να χρεώνει μια ελάχιστη τιμή εξαγωγής. Η προσφερθείσα τιμή είναι ανάλογη με την κανονική αξία που καθορίστηκε κατά την περίοδο της έρευνας, είναι σε ECU, όπως και οι ήδη αναπροσαρμοσμένες αναλήψεις υποχρεώσεων, και θα εξουδετερώσει το περιθώριο ντάμπινγκ και την εξ αυτού προκύπτουσα ζημία. Η Επιτροπή, ως εκ τούτου, θεωρεί αυτή την ανάληψη υποχρεώσεως ως αποδεκτή,  ΑΠΟΦΑΣΙΖΕΙ:  Άρθρο μόνο  Γίνεται αποδεκτή η υποχρέωση που ανέλαβε η Raznoexport στο πλαίσιο της διαδικασίας αντιντάμπινγκ όσον αφορά τις εισαγωγές ορθών κλειδοκυμβάλων που υπάγονται στη διάκριση ex 92.01 Α Ι του Κοινού Δασμολογίου και αντιστοιχούν στον κώδικα ΝΙΜΕΧΕ 92.01-12, καταγωγής Σοβιετικής Ένωσης.  Βρυξέλλες, 17 Δεκεμβρίου 1984.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 201 της 30. 7. 1984, σ. 1.  (2) ΕΕ αριθ. L 238 της 13. 8. 1982, σ. 1.  (3) ΕΕ αριθ. L 101 της 16. 4. 1982, σ. 45.


Avis juridique important

|

31999D0322

1999/322/ΕΚ: Απόφαση του Συμβουλίου, της 3ης Μαΐου 1999, με την οποία εξουσιοδοτείται ο γενικός γραμματέας του Συμβουλίου της Ευρωπαϊκής Ένωσης, όσον αφορά την ενσωμάτωση του κεκτημένου Σένγκεν στο πλαίσιο της Ευρωπαϊκής Ένωσης, να ενεργεί ως εκπρόσωπος ορισμένων κρατών μελών για τους σκοπούς της σύναψης συμβάσεων που αφορούν την εγκατάσταση και λειτουργία του εξυπηρετητή παροχής βοήθειας («Help Desk Server») της μονάδας διαχείρισης και του δικτύου Sirene, φάση ΙΙ, και για τη διαχείριση των συμβάσεων αυτών

Επίσημη Εφημερίδα αριθ. L 123 της 13/05/1999 σ. 0049 - 0050

ΑΠΟΦΑΣΗ ΤΟΥ ΣΥΜΒΟΥΛΙΟΥτης 3ης Μαΐου 1999με την οποία εξουσιοδοτείται ο γενικός γραμματέας του Συμβουλίου της Ευρωπαϊκής Ένωσης, όσον αφορά την ενσωμάτωση του κεκτημένου Σένγκεν στο πλαίσιο της Ευρωπαϊκής Ένωσης, να ενεργεί ως εκπρόσωπος ορισμένων κρατών μελών για τους σκοπούς της σύναψης συμβάσεων που αφορούν την εγκατάσταση και λειτουργία του εξυπηρετητή παροχής βοήθειας ("Help Desk Server") της μονάδας διαχείρισης και του δικτύου Sirene, φάση II, και για τη διαχείρηση των συμβάσεων αυτών(1999/322/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Ενεργώντας βάσει του άρθρου 7 του πρωτοκόλλου για την ενσωμάτωση του κεκτημένου Σένγκεν στο πλαίσιο της Ευρωπαϊκής Ένωσης, που είναι προσαρτημένο στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας,Εκτιμώντας:(1) ότι, στο πλαίσιο της συνεργασίας μεταξύ των κρατών μελών που έχουν υπογράψει τη σύμβαση του Σένγκεν του 1990 για την εφαρμογή της συμφωνίας του Σένγκεν και των σχετικών πράξεων προσχώρησης του 1985, έχει εξουσιοδοτηθεί ο γενικός γραμματέας της οικονομικής ένωσης Μπενελούξ να συνάπτει και να διαχειρίζεται ορισμένες συμβάσεις εξ ονόματος αυτών των κρατών μελών·(2) ότι, ως αποτέλεσμα της ενσωμάτωσης της γραμματείας του Σένγκεν στη γενική γραμματεία του Συμβουλίου της Ευρωπαϊκής Ένωσης, οι αρμοδιότητες αυτές τις οποίες ασκούσε μέχρι τώρα ο γενικός γραμματέας της οικονομικής ένωσης Μπενελούξ, στο πλαίσιο της συνεργασίας Σένγκεν, θα πρέπει να αναληφθούν από τον γενικό γραμματέα του Συμβουλίου·(3) ότι η άσκηση των αρμοδιοτήτων αυτών από τον γενικό γραμματέα του Συμβουλίου εξ ονόματος ορισμένων κρατών μελών θα αποτελέσει νέα αρμοδιότητα, χωριστή από τις αρμοδιότητες που ασκεί ο γενικός γραμματέας δυνάμει των υποχρεώσεών του που απορρέουν από τη συνθήκη για την ίδρυση της Ευρωπαϊκής Κοινότητας και τη συνθήκη για την Ευρωπαϊκή Ένωση·(4) ότι ενδείκνυται, συνεπώς, να ανατεθεί η νέα αυτή αρμοδιότητα στον γενικό γραμματέα με ρητή απόφαση του Συμβουλίου,ΑΠΟΦΑΣΙΖΕΙ:Άρθρο 11. Το Συμβούλιο εξουσιοδοτεί τον γενικό γραμματέα του Συμβουλίου της Ευρωπαϊκής Ένωσης να ενεργεί ως εκπρόσωπος των αφορωμένων κρατών μελών, αντικαθιστώντας τον γενικό γραμματέα της οικονομικής ένωσης Μπενελούξ στη συμφωνία που έχει συναφθεί από την τελευταία, στις 23 Αυγούστου 1996, εξ ονόματος αυτών των κρατών μελών, με την France Telecom Network Services Belgium, η οποία ονομάζεται τώρα "Global One Belgium", σχετικά με την παράδοση, εγκατάσταση και διαχείριση του δικτύου Sirene, φάση II, και την παροχή υπηρεσιών ως προς τη χρήση του.2. Το Συμβούλιο εξουσιοδοτεί τον γενικό γραμματέα του Συμβουλίου να ενεργεί ως εκπρόσωπος των αφορωμένων κρατών μελών, όσον αφορά τη σύναψη συμφωνίας εξ ονόματός τους με την Digital Equipment SA για τη λειτουργία και τη σύσταση ενός εξυπηρετητή παροχής βοήθειας ("Help Desk Server") κατά τη λήξη της παρούσας συμφωνίας που έχει συναφθεί μεταξύ του γενικού γραμματέα της οικονομικής ένωσης Μπενελούξ και της Digital Equipment SA στις 8 Μαΐου 1996.3. Οι δυνάμει των παραγράφων 1 και 2 εξουσιοδοτήσεις εφαρμόζονται για όσο διάστημα οι πληρωμές στα πλαίσια των προαναφερθεισών συμφωνιών δεν χρεώνονται στο γενικό προϋπολογισμό των Ευρωπαϊκών Κοινοτήτων αλλά εξακολουθούν να χρεώνονται στα αφορώμενα κράτη μέλη.Άρθρο 2Οι σχετικές εργασίες που αφορούν τη διαχείριση των συμφωνιών που αναφέρονται στο άρθρο 1 εξ ονόματος των αφορωμένων κρατών μελών, εκτελούνται από τη γενική γραμματεία του Συμβουλίου και αποτελούν τμήμα των συνήθων διοικητικών της καθηκόντων.Άρθρο 3Όλα τα ζητήματα που αφορούν οποιαδήποτε εξωσυμβατική ευθύνη που προκύπτει από τις πράξεις ή παραλείψεις της γενικής γραμματείας του Συμβουλίου κατά την εκτέλεση των διοικητικών καθηκόντων της σύμφωνα με την παρούσα απόφαση, διέπονται από το άρθρο 288 δεύτερη παράγραφος της συνθήκης για την ίδρυση της Ευρωπαϊκής Κοινότητας. Επομένως, το άρθρο 235 της συνθήκης εφαρμόζεται σε οποιεσδήποτε διαφορές αποζημιώσεων.Άρθρο 4Ο γενικός γραμματέας του Συμβουλίου ανοίγει ειδικό τραπεζικό λογαριασμό επ' ονόματί του για να αναλάβει, από την ημερομηνία της ενάρξεως ισχύος της συνθήκης του Άμστερνταμ, το υπόλοιπο του προϋπολογισμού σχετικά με τη διαχείριση των συμβάσεων με τις εταιρείες που αναφέρονται στο άρθρο 1 παράγραφοι 1 και 2, την οποία έχει μέχρι τότε ο γενικός γραμματέας της οικονομικής ένωσης Μπενελούξ.Άρθρο 5Η παρούσα απόφαση επιφέρει αποτελέσματα από την ημέρα που υιοθετείται.Άρθρο 6Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 3 Μαΐου 1999.Για το ΣυμβούλιοΟ ΠρόεδροςJ. FISCHER


title: 2012/550/ΕΕ, Ευρατόμ: Απόφαση του Ευρωπαϊκού Κοινοβουλίου, της 10ης Μαΐου 2012 , σχετικά με την απαλλαγή για την εκτέλεση του προϋπολογισμού του Εκτελεστικού Οργανισμού του Ευρωπαϊκού Συμβουλίου Έρευνας για το οικονομικό έτος 2010

text:
               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/92

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   σχετικά με την απαλλαγή για την εκτέλεση του προϋπολογισμού του Εκτελεστικού Οργανισμού του Ευρωπαϊκού Συμβουλίου Έρευνας για το οικονομικό έτος 2010
   (2012/550/ΕΕ, Ευρατόμ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2010 (1),

               —

               έχοντας υπόψη τους ετήσιους λογαριασμούς της Ευρωπαϊκής Ένωσης για το οικονομικό έτος 2010 [COM(2011) 473 — C7-0256/2011] (2),

               —

               έχοντας υπόψη τους ετήσιους λογαριασμούς του Εκτελεστικού Οργανισμού του Ευρωπαϊκού Συμβουλίου Έρευνας, για το οικονομικό έτος 2010,

               —

               έχοντας υπόψη την έκθεση της Επιτροπής για τη συνέχεια που δόθηκε στην απόφαση απαλλαγής για το οικονομικό έτος 2009 [COM(2011) 736], και τα έγγραφα εργασίας των υπηρεσιών της Επιτροπής που συνοδεύουν την εν λόγω έκθεση [SEC(2011) 1350 και SEC(2011) 1351],

               —

               έχοντας υπόψη την ετήσια έκθεση της Επιτροπής προς την αρμόδια για την απαλλαγή αρχή σχετικά με τους εσωτερικούς ελέγχους που διεξήχθησαν το 2010 [COM(2011) 643] καθώς και το έγγραφο εργασίας των υπηρεσιών της Επιτροπής που συνοδεύει την έκθεση αυτή [SEC(2011) 1189],

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Εκτελεστικού Οργανισμού του Ευρωπαϊκού Συμβουλίου Έρευνας για το οικονομικό έτος 2010 συνοδευόμενη από την απάντηση του Οργανισμού (3),

               —

               έχοντας υπόψη τη δήλωση αξιοπιστίας (4), η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρέχεται από το Ελεγκτικό Συνέδριο για το οικονομικό έτος 2010 σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου της 21ης Φεβρουαρίου 2012 σχετικά με τη χορήγηση απαλλαγής στους εκτελεστικούς οργανισμούς όσον αφορά την εκτέλεση του προϋπολογισμού για το οικονομικό έτος 2010 (06084/2012 — C7-0052/2012), και επισημαίνοντας ότι το Ηνωμένο Βασίλειο, οι Κάτω Χώρες και η Σουηδία αρνήθηκαν για πρώτη φορά να προτείνουν τη χορήγηση απαλλαγής,

               —

               έχοντας υπόψη τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης και το άρθρο 106α της Συνθήκης Ευρατόμ,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως δε τα άρθρα 55, 145, 146 και 147,

               —

               έχοντας υπόψη τον κανονισμό (ΕΚ) αριθ. 58/2003 του Συμβουλίου, της 19ης Δεκεμβρίου 2002, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (6), και ιδίως το άρθρο 14 παράγραφος 3,

               —

               έχοντας υπόψη τον κανονισμό (ΕΚ) αριθ. 1653/2004 της Επιτροπής, της 21ης Σεπτεμβρίου 2004, για τη θέσπιση δημοσιονομικού κανονισμού-προτύπου των εκτελεστικών οργανισμών, κατ’ εφαρμογή του κανονισμού (ΕΚ) αριθ. 58/2003 του Συμβουλίου, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (7), και ιδίως το άρθρο 66 πρώτο και δεύτερο εδάφιο,

               —

               έχοντας υπόψη την απόφαση 2008/37/ΕΚ της Επιτροπής, της 14ης Δεκεμβρίου 2007, σχετικά με την ίδρυση του Εκτελεστικού Οργανισμού του Ευρωπαϊκού Συμβουλίου Έρευνας για τη διαχείριση του ειδικού κοινοτικού προγράμματος «Ιδέες» στον τομέα της έρευνας αιχμής κατ’ εφαρμογή του κανονισμού (ΕΚ) αριθ. 58/2003 του Συμβουλίου (8),

               —

               έχοντας υπόψη το άρθρο 76 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τις γνωμοδοτήσεις των άλλων ενδιαφερόμενων επιτροπών (Α7-0098/2012),

               A.

               λαμβάνοντας υπόψη ότι, δυνάμει του άρθρου 17 παράγραφος 1 της Συνθήκης για την Ευρωπαϊκή Ένωση, η Επιτροπή εκτελεί τον προϋπολογισμό και διαχειρίζεται τα προγράμματα και ότι, δυνάμει του άρθρου 317 της Συνθήκης για τη λειτουργία της Ευρωπαϊκής Ένωσης, το πράττει σε συνεργασία με τα κράτη μέλη με δική της ευθύνη σύμφωνα με την αρχή της χρηστής δημοσιονομικής διαχείρισης,

               1.

               χορηγεί απαλλαγή στον διευθυντή του Εκτελεστικού Οργανισμού του Ευρωπαϊκού Συμβουλίου Έρευνας, όσον αφορά την εκτέλεση του προϋπολογισμού του εν λόγω οργανισμού για το οικονομικό έτος 2010·

               2.

               καταγράφει τις παρατηρήσεις του στο ψήφισμα, που αποτελεί αναπόσπαστο μέρος των αποφάσεων σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2010, τμήμα III — Επιτροπή και εκτελεστικοί οργανισμοί·

               3.

               αναθέτει στον πρόεδρό του να διαβιβάσει την παρούσα απόφαση μαζί με την απόφασή του σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2010, τμήμα III — Επιτροπή και το ψήφισμα, που αποτελεί αναπόσπαστο μέρος των αποφάσεων αυτών, στον διευθυντή του Εκτελεστικού Οργανισμού του Ευρωπαϊκού Συμβουλίου Έρευνας, στο Συμβούλιο, στην Επιτροπή, στο Δικαστήριο της Ευρωπαϊκής Ένωσης και στο Ελεγκτικό Συνέδριο, καθώς και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ L 64 της 12.3.2010.

      (2)  ΕΕ C 332 της 14.11.2011, σ. 1.

      (3)  ΕΕ C 366 της 15.12.2011, σ. 69.

      (4)  ΕΕ C 332 της 14.11.2011, σ. 134.

      (5)  ΕΕ L 248 της 16.9.2002, σ. 1.

      (6)  ΕΕ L 11 της 16.1.2003, σ. 1.

      (7)  ΕΕ L 297 της 22.9.2004, σ. 6.

      (8)  ΕΕ L 9 της 12.1.2008, σ. 15.


Avis juridique important

|

31997D0059

97/59/ΕΚ: Απόφαση της Επιτροπής της 27ης Νοεμβρίου 1996 σχετικά με την έγκριση προγράμματος εξάλειψης της φυματίωσης των βοοειδών, για το έτος 1997, που υποβλήθηκε από την Ισπανία και στο οποίο καθορίζεται το επίπεδο της χρηματοδοτικής συμμετοχής της Κοινότητας (Το κείμενο στην ισπανική γλώσσα είναι το μόνο αυθεντικό)

Επίσημη Εφημερίδα αριθ. L 023 της 24/01/1997 σ. 0019 - 0019

ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Νοεμβρίου 1996 σχετικά με την έγκριση προγράμματος εξάλειψης της φυματίωσης των βοοειδών, για το έτος 1997, που υποβλήθηκε από την Ισπανία και στο οποίο καθορίζεται το επίπεδο της χρηματοδοτικής συμμετοχής της Κοινότητας (Το κείμενο στην ισπανική γλώσσα είναι το μόνο αυθεντικό) (97/59/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 24,Εκτιμώντας:ότι η απόφαση 90/424/ΕΟΚ προβλέπει τη δυνατότητα χρηματοδοτικής δράσης της Κοινότητας για την εξάλειψη της φυματίωσης των βοοειδών 7ότι, με επιστολή της, η Ισπανία υπέβαλε πρόγραμμα εξάλειψης της νόσου αυτής 7ότι, μετά από έλεγχο, αποδείχτηκε ότι το πρόγραμμα αυτό είναι σύμφωνο με την απόφαση 90/638/ΕΟΚ του Συμβουλίου, της 27ης Νοεμβρίου 1990, για τον καθορισμό των κοινοτικών κριτηρίων που εφαρμόζονται στις ενέργειες εξάλειψης και παρακολούθησης ορισμένων νόσων των ζώων (3), όπως τροποποιήθηκε από την οδηγία 92/65/ΕΟΚ (4) 7ότι το πρόγραμμα αυτό περιλαμβάνεται στον κατάλογο των προγραμμάτων εξάλειψης και παρακολούθησης των νόσων των ζώων που μπορούν να τύχουν χρηματοδοτικής συμμετοχής της Κοινότητας το 1997, όπως έχει καθοριστεί από την απόφαση 96/598/ΕΚ της Επιτροπής (5) 7ότι, λόγω της σημασίας του προγράμματος για την υλοποίηση των στόχων που έχει θέσει η Κοινότητα σε θέματα υγείας των ζώων, πρέπει να καθοριστεί η χρηματοδοτική συμμετοχή της Κοινότητας σε 50 % των δαπανών που βαρύνουν την Ισπανία, με ανώτατο όριο 8 240 000 Ecu 7ότι η χρηματοδοτική συμμετοχή της Κοινότητας χορηγείται εφόσον οι προβλεπόμενες ενέργειες πραγματοποιούνται και οι αρχές παρέχουν όλες τις αναγκαίες πληροφορίες στις προθεσμίες που προβλέπονται 7ότι τα μέτρα που προβλέπονται από την παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Εγκρίνεται, για την περίοδο από 1ης Ιανουαρίου έως 31 Δεκεμβρίου 1997, το πρόγραμμα εξάλειψης της φυματίωσης των βοοειδών που υπέβαλε η Ισπανία.Άρθρο 2Η Ισπανία θέτει σε ισχύ, την 1η Ιανουαρίου 1997, τις νομοθετικές, κανονιστικές και διοικητικές διατάξεις για την εφαρμογή του προγράμματος που αναφέρεται στο άρθρο 1.Άρθρο 31. Η προσωρινή χρηματοδοτική συμμετοχή της Κοινότητας πρέπει να ανέρχεται στο 50 % των δαπανών για τις δοκιμασίες και των δαπανών που αναλαμβάνονται από την Ισπανία για αποζημιώσεις των κατόχων για τη σφαγή των ζώων και έως ανώτατο όριο 8 240 000 Ecu.2. Η χρηματοδοτική συμμετοχή της Κοινότητας χορηγείται μετά από:- τρίμηνη υποβολή στην Επιτροπή έκθεσης σχετικά με την πρόοδο του προγράμματος καθώς και τις δαπάνες που έχουν αναληφθεί,- υποβολή στην Επιτροπή, το αργότερο την 1η Ιουνίου 1998, τελικής έκθεσης σχετικά με την τεχνική εκτέλεση του προγράμματος που συνοδεύεται από δικαιολογητικά έγγραφα που αφορούν τις δαπάνες που έχουν αναληφθεί.Άρθρο 4Η παρούσα απόφαση απευθύνεται στο Βασίλειο της Ισπανίας.Βρυξέλλες, 27 Νοεμβρίου 1996.Για την ΕπιτροπήFranz FISCHLERΜέλος της Επιτροπής(1) ΕΕ αριθ. L 224 της 18. 8. 1990, σ. 19.(2) ΕΕ αριθ. L 168 της 2. 7. 1994, σ. 31.(3) ΕΕ αριθ. L 347 της 12. 12. 1990, σ. 27.(4) ΕΕ αριθ. L 268 της 14. 9. 1992, σ. 54.(5) ΕΕ αριθ. L 264 της 17. 10. 1996, σ. 24.


Avis juridique important

|

32003D0296

2003/296/ΕΚ: Απόφαση της Επιτροπής, της 28ης Απριλίου 2003, σχετικά με το διορισμό μελών της επιτροπής για τα ορφανά φάρμακα (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 106 της 29/04/2003 σ. 0035 - 0035

Απόφαση της Επιτροπήςτης 28ης Απριλίου 2003σχετικά με το διορισμό μελών της επιτροπής για τα ορφανά φάρμακα(Κείμενο που παρουσιάζει ενδιαφέρον για τον ΕΟΧ)(2003/296/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 141/2000 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 1999, για τα ορφανά φάρμακα(1), και ιδίως το άρθρο 4 παράγραφος 3,Εκτιμώντας τα ακόλουθα:(1) Η θητεία των μελών της επιτροπής για τα ορφανά φάρμακα, η οποία καλείται στο εξής "επιτροπή" και συνεστήθη δυνάμει του άρθρου 4 του κανονισμού (ΕΚ) αριθ. 141/2000, λήγει στις 15 Απριλίου 2003. Κατά συνέπεια, πρέπει να διοριστεί ένα νέο μέλος και να ανανεωθεί η θητεία ορισμένων υπαρχόντων μελών.(2) Ο Ευρωπαϊκός Οργανισμός για την Αξιολόγηση των Φαρμακευτικών Προϊόντων πρότεινε τρία άτομα για διορισμό.(3) Τα μέλη της επιτροπής πρέπει να διοριστούν για τριετή θητεία, που θα αρχίσει στις 16 Απριλίου 2003,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 11. Διορίζεται το ακόλουθο μέλος της επιτροπής για τα ορφανά φάρμακα, η οποία καλείται στο εξής "επιτροπή", ως εκπρόσωπος των ενώσεων των ασθενών, για τριετή θητεία, που αρχίζει στις 16 Απριλίου 2003.Birthe Holm2. Επαναδιορίζονται τα ακόλουθα μέλη της επιτροπής, ως εκπρόσωποι των ενώσεων των ασθενών, για τριετή θητεία, που αρχίζει στις 16 Απριλίου 2003.Yann Le CamAlastair KentΆρθρο 2Κατόπιν εισηγήσεως του Ευρωπαϊκού Οργανισμού για την Αξιολόγηση των Φαρμακευτικών Προϊόντων, επαναδιορίζονται τα ακόλουθα μέλη της επιτροπής για τριετή θητεία, που αρχίζει στις 16 Απριλίου 2003.Dr Eric AbadieDr David LyonsProf. Gianmartino BenziΒρυξέλλες, 28 Απριλίου 2003.Για την ΕπιτροπήErkki LiikanenΜέλος της Επιτροπής(1) ΕΕ L 18 της 22.1.2000, σ. 1.


title: 2005/388/EK: Απόφαση της Επιτροπής, της 2ας Μαΐου 2005, για λήψη των αναγκαίων μέτρων όσον αφορά ένα φραγμό στο εμπόριο που συνίσταται σε εμπορικές πρακτικές που διατήρησε η Βραζιλία οι οποίες επηρεάζουν το εμπόριο αναγομωμένων ελαστικών επισώτρων [κοινοποιηθείσα υπό τον αριθμό Ε(2005) 1302]

text:
               21.5.2005

               EL

               Επίσημη Εφημερίδα της Ευρωπαϊκής Ένωσης

               L 128/71

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 2ας Μαΐου 2005
   για λήψη των αναγκαίων μέτρων όσον αφορά ένα φραγμό στο εμπόριο που συνίσταται σε εμπορικές πρακτικές που διατήρησε η Βραζιλία οι οποίες επηρεάζουν το εμπόριο αναγομωμένων ελαστικών επισώτρων
   [κοινοποιηθείσα υπό τον αριθμό Ε(2005) 1302]
   (2005/388/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 3286/94 του Συμβουλίου, της 22ας Δεκεμβρίου 1994 (1), που καθορίζει κοινοτικές διαδικασίες στον τομέα της κοινής εμπορικής πολιτικής για να διασφαλιστεί η άσκηση των δικαιωμάτων της Κοινότητας στο πλαίσιο των κανόνων του διεθνούς εμπορίου, ιδίως, αυτών που έχουν θεσπιστεί στο πλαίσιο του Παγκόσμιου Οργανισμού Εμπορίου, και ιδίως το άρθρο 12 παράγραφος 1 και το άρθρο 13 παράγραφος 2,
   Εκτιμώντας τα ακόλουθα:

               (1)

               Στις 5 Νοεμβρίου 2003, η Επιτροπή έλαβε μία καταγγελία σύμφωνα με το άρθρο 4 του κανονισμού (ΕΚ) αριθ. 3286/94 («κανονισμός για τους φραγμούς στο εμπόριο»). Η καταγγελία υπεβλήθη από την «BIPAVER» (Bureau International Permanent des Associations de Vendeurs et Rechapeurs de Pneumatiques).

               (2)

               Η καταγγελία αφορούσε ορισμένες εμπορικές πρακτικές της Βραζιλίας οι οποίες, κατά τους ισχυρισμούς, παρεμπόδιζαν την εισαγωγή στη χώρα αυτή αναγομωμένων ελαστικών επισώτρων (2). Ιδίως, σύμφωνα με την καταγγελία, οι πρακτικές αυτές δε συμβιβάζονται με τα άρθρα ΙΙΙ και ΧΙ της Γενικής Συμφωνίας Δασμών και Εμπορίου 1994 («GATT 1994»). Στη βάση αυτή, ο καταγγέλων ζητούσε να λάβει η Επιτροπή τα αναγκαία μέτρα.

               (3)

               Η καταγγελία περιελάμβανε επαρκή αποδεικτικά στοιχεία που δικαιολογούν την έναρξη κοινοτικής διαδικασίας εξέτασης σύμφωνα με το άρθρο 8 παράγραφος 1 του κανονισμού για τους εμπορικούς φραγμούς. Κατά συνέπεια, η Επιτροπή κίνησε τη διαδικασία κατόπιν διαβουλεύσεων με τα κράτη μέλη στο πλαίσιο της συμβουλευτικής επιτροπής στις 7 Ιανουαρίου 2004 (3).

               (4)

               Μετά από την έναρξη της διαδικασίας εξέτασης, η Επιτροπή διεξήγαγε έρευνα. Η έρευνα αφορούσε τους ισχυρισμούς για απαγόρευση εισαγωγών και επιβολή χρηματικών προστίμων σε σχέση με εισαγόμενα αναγομωμένα ελαστικά επίσωτρα.

               (5)

               Στην έρευνα ελήφθη υπόψη η σχετική νομοθεσία της Βραζιλίας σε σχέση με την απαγόρευση εισαγωγών και την επιβολή χρηματικών προστίμων καθώς και οι απόψεις που εκφράστηκαν από διάφορα υπουργεία της Βραζιλίας καθώς και τις εμπορικές ενώσεις της Βραζιλίας.

               (6)

               Η έρευνα κατέληξε στο συμπέρασμα ότι τα υπό εξέταση μέτρα της Βραζιλίας δε συμβιβάζονται με πολλές διατάξεις της GATT 1994, και συγκεκριμένα με τα άρθρα I:1, III:4, XI:1 και XIII:1, και δε δικαιολογούνται από το άρθρο XX της GATT 1994, τη ρήτρα εξουσιοδότησης ή άλλα εφαρμοστέα μέσα της διεθνούς νομοθεσίας. Δεδομένου ότι η συμφωνία ΠΟΕ απαγορεύει τις επίμαχες πρακτικές, υπάρχουν αποδείξεις ότι υφίσταται ένας φραγμός στο εμπόριο κατά την έννοια του άρθρου 2 παράγραφος 1 του κανονισμού για τους φραγμούς στο εμπόριο.

               (7)

               Η έρευνα έδειξε ότι η Βραζιλία ήταν μια σημαντική αγορά για τους ευρωπαίους κατασκευαστές αναγομωμένων ελαστικών επισώτρων πριν από την καθιέρωση της απαγόρευσης, στις 25 Σεπτεμβρίου 2000. Κατά την περίοδο 1995-2000, οι εξαγωγές αναγομωμένων ελαστικών επισώτρων στη Βραζιλία για επιβατικά αυτοκίνητα ανέρχονταν σε 58 % κατά μέσο όρο και, για πρώτη φορά κατά την εξαετή περίοδο, μειώθηκαν κατά 32 % το 2001, μετά την επιβολή της απαγόρευσης.

               (8)

               Ενώ οι εξαγωγές συνεχίστηκαν μετά την επιβολή της απαγόρευσης, είτε λόγω αδειών εισαγωγής που κυκλοφορούσαν ακόμη είτε λόγω προσφυγής ορισμένων εισαγωγέων στα δικαστήρια της Βραζιλίας, είναι προφανές ότι η αγορά έκλεισε σταδιακά για τους ευρωπαίους εξαγωγείς. Στη συνέχεια, μεγάλος αριθμός κοινοτικών εξαγωγέων μπόρεσε να βρει νέες αγορές, αλλά δεν μπόρεσε να αντισταθμίσει την απώλεια της αγοράς της Βραζιλίας από την οποία αντλούσε μέχρι τότε μεγάλο μέρος των εξαγωγικών εισοδημάτων του. Δεν ήταν όλοι σε θέση να βρουν νέες αγορές ή να δημιουργήσουν νέες σειρές αναγομωμένων ελαστικών επισώτρων για ειδικά οχήματα (4×4, σπορ κ.λπ.) και, κατά συνέπεια, η απαγόρευση εισαγωγής, σε συνδυασμό με άλλους παράγοντες (καθυστερημένη πληρωμή εκ μέρους του βραζιλιάνου εισαγωγέα, διακυμάνσεις της ισοτιμίας) οδήγησαν ορισμένους κοινοτικούς παραγωγούς σε αναγκαστική διαχείριση.

               (9)

               Τα αποδεικτικά στοιχεία δείχνουν σαφώς ότι ο κοινοτικός κλάδος παραγωγής υπέστη και συνεχίζει να υφίσταται δυσμενείς συνέπειες κατά την έννοια του άρθρου 2 παράγραφος 4 του κανονισμού για τους φραγμούς στο εμπόριο.

               (10)

               Τα σχετικά με τις εξαγωγές δεδομένα και οι απαντήσεις στα ερωτηματολόγια που απεστάλησαν από την Επιτροπή στους ευρωπαίους παραγωγούς και εξαγωγείς αναγομωμένων ελαστικών επισώτρων ενισχύουν τις επιβεβαιώσεις της κοινοτικής βιομηχανίας, σύμφωνα με τις οποίες η Βραζιλία αντιπροσώπευε σημαντική αγορά για τις εξαγωγές πριν από την επιβολή της απαγόρευσης και είχαν προβλεφτεί πωλήσεις που θα έφταναν σε 3 εκατ. μονάδες έως τα τέλη του 2002. Τα αποδεικτικά στοιχεία επιβεβαιώνουν επίσης τον ισχυρισμό τους ότι, εδώ και τρία έτη, υφίστανται δυσμενείς εμπορικές συνέπειες που είναι αποτέλεσμα της επιβολής εκ μέρους της Βραζιλίας της απαγόρευσης των εισαγωγών. Σε ορισμένες περιπτώσεις, εταιρείες οι οποίες δε μπόρεσαν να βρουν νέες αγορές εξαγωγών επτώχευσαν.

               (11)

               Βάσει των ανωτέρω, μπορεί να εξαχθεί το συμπέρασμα ότι είναι προς το συμφέρον της Κοινότητας, κατά την έννοια του άρθρου 12 παράγραφος 1 του κανονισμού για τους φραγμούς στο εμπόριο, να λάβει μέτρα, στο πλαίσιο του ΠΟΕ, για να επιτύχει ταχεία άρση της απαγόρευσης των εισαγωγών αναγομωμένων ελαστικών επισώτρων, απαγόρευση η οποία αποτελεί παράβαση των θεμελιωδών κανόνων του ΠΟΕ και φραγμό στο εμπόριο κατά την έννοια του άρθρου 2 παράγραφος 1 του κανονισμού για τους φραγμούς στο εμπόριο.

               (12)

               Είναι υψίστης σημασίας να διασφαλίζει η Κοινότητα ότι οι εταίροι του ΠΟΕ ανταποκρίνονται πλήρως στις υποχρεώσεις τους ακριβώς όπως και η Κοινότητα. Για την ορθή λειτουργία του πολυμερούς εμπορικού συστήματος είναι, λοιπόν, πολύ σημαντικό να τεθεί αυτό το θέμα της μη συμβατότητας με τους κανόνες του ΠΟΕ σ’ αυτό το φόρουμ.

               (13)

               Οι προσπάθειες επίλυσης αυτής της διαφοράς με την ευκαιρία πολυάριθμων συναντήσεων με τις αρχές της Βραζιλίας από την επιβολή της απαγόρευσης και καθόλη τη διάρκεια αυτής της έρευνας προσέκρουσαν στην έλλειψη βούλησης των αρχών της Βραζιλίας να επιτευχθεί μια αμοιβαία αποδεκτή λύση. Δεδομένου ότι είναι απίθανο να αλλάξει η θέση της Βραζιλίας, κρίνεται σκόπιμο να κινηθεί μια διαδικασία στο πλαίσιο του μνημονίου συμφωνίας σχετικά με τους κανόνες και τις διαδικασίες που διέπουν την επίλυση των διαφορών του ΠΟΕ.

               (14)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής του ΚΦΕ,

         ΑΠΟΦΑΣΙΖΕΙ:
   Άρθρο 1
   Η επιβολή εκ μέρους της κυβέρνησης της Βραζιλίας μιας απαγόρευσης εισαγωγών αναγομωμένων ελαστικών επισώτρων και τα σχετικά πρόστιμα φαίνεται να μη συμβιβάζονται με τις υποχρεώσεις της Βραζιλίας που απορρέουν από τη συμφωνία του Μαρακές για την ίδρυση του Παγκοσμίου Οργανισμού Εμπορίου, και ιδίως με τις διατάξεις της Γενικής Συμφωνίας Δασμών και Εμπορίου του 1994, και συνιστούν φραγμό στο εμπόριο κατά την έννοια του άρθρου 2 παράγραφος 1 του κανονισμού (ΕΚ) αριθ. 3286/94.
   Άρθρο 2
   Η Κοινότητα θα κινήσει διαδικασίες επίλυσης της διαφοράς κατά της Βραζιλίας στο πλαίσιο του μνημονίου συμφωνίας για τους κανόνες και τις διαδικασίες που διέπουν την επίλυση των διαφορών και άλλων σχετικών διατάξεων του ΠΟΕ με σκοπό τη διασφάλιση της άρσης του φραγμού στο εμπόριο.

      Βρυξέλλες, 2 Μαΐου 2005.

            Για την Επιτροπή

         Peter MANDELSON

            Μέλος της Επιτροπής

      (1)  ΕΕ L 349 της 31.12.1994, σ. 71· κανονισμός όπως τροποποιήθηκε από τον κανονισμό (ΕΚ) αριθ. 356/95 (ΕΕ L 41 της 23.2.1995, σ. 3).

      (2)  Η διαδικασία αφορά αναγομωμένα ελαστικά επίσωτρα που υπάγονται στους κωδικούς 4012 11, 4012 12, 4012 13 και 4012 19 της συνδυασμένης ονοματολογίας. Αναγομωμένα ελαστικά επίσωτρα είναι τα ελαστικά επίσωτρα που παράγονται από την αφαίρεση του φθαρμένου μέρους ενός χρησιμοποιημένου ελαστικού επισώτρου και την επισκευή του με ένα νέο πέλμα ελαστικού.

      (3)  ΕΕ C 3 της 7.1.2004, σ. 2.


title: Απόφαση (ΕΕ) 2016/1518 του Ευρωπαϊκού Κοινοβουλίου, της 28ης Απριλίου 2016, σχετικά με το κλείσιμο των λογαριασμών του Ευρωπαϊκού Οργανισμού Περιβάλλοντος για το οικονομικό έτος 2014

text:
               14.9.2016

               EL

               Επίσημη Εφημερίδα της Ευρωπαϊκής Ένωσης

               L 246/243

         ΑΠΌΦΑΣΗ (ΕΕ) 2016/1518 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 28ης Απριλίου 2016
   σχετικά με το κλείσιμο των λογαριασμών του Ευρωπαϊκού Οργανισμού Περιβάλλοντος για το οικονομικό έτος 2014
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού Περιβάλλοντος για το οικονομικό έτος 2014,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού Περιβάλλοντος για το οικονομικό έτος 2014, που συνοδεύεται από την απάντηση του Οργανισμού (1),

               —

               έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2014, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου, της 12ης Φεβρουαρίου 2016, σχετικά με τη χορήγηση απαλλαγής στον Οργανισμό όσον αφορά την εκτέλεση του προϋπολογισμού για το οικονομικό έτος 2014 (05584/2016 — C8-0066/2016),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 401/2009 του Ευρωπαϊκού Κοινοβουλίου και του Συμβουλίου, της 23ης Απριλίου 2009, για τον Ευρωπαϊκό Οργανισμό Περιβάλλοντος και το Ευρωπαϊκό Δίκτυο Πληροφοριών και Παρατηρήσεων σχετικά με το περιβάλλον (4), και ιδίως το άρθρο 13,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (6), και ιδίως το άρθρο 108,

               —

               έχοντας υπόψη το άρθρο 94 και το παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A8-0100/2016),

               1.

               διαπιστώνει ότι οι οριστικοί ετήσιοι λογαριασμοί του Ευρωπαϊκού Οργανισμού Περιβάλλοντος αντιστοιχούν στους λογαριασμούς που επισυνάπτονται στην έκθεση του Ελεγκτικού Συνεδρίου·

               2.

               εγκρίνει το κλείσιμο των λογαριασμών του Ευρωπαϊκού Οργανισμού Περιβάλλοντος για το οικονομικό έτος 2014·

               3.

               αναθέτει στον πρόεδρό του να διαβιβάσει την παρούσα απόφαση στον εκτελεστικό διευθυντή του Ευρωπαϊκού Οργανισμού Περιβάλλοντος, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 409 της 9.12.2015, σ. 143.

      (2)  Βλέπε υποσημείωση 1.

      (3)  ΕΕ L 298 της 26.10.2012, σ. 1.

      (4)  ΕΕ L 126 της 21.5.2009, σ. 13.

      (5)  ΕΕ L 357 της 31.12.2002, σ. 72.

      (6)  ΕΕ L 328 της 7.12.2013, σ. 42.


title: Απόφαση του Ευρωπαϊκού Κοινοβουλίου, της 5ης Μαΐου 2010, σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2008, τμήμα IX — Ευρωπαίος Επόπτης Προστασίας Δεδομένων

text:
               25.9.2010

               EL

               Επίσημη Εφημερίδα της Ευρωπαϊκής Ένωσης

               L 252/104

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 5ης Μαΐου 2010
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2008, τμήμα IX — Ευρωπαίος Επόπτης Προστασίας Δεδομένων
   (2010/505/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2008 (1),
   έχοντας υπόψη τους οριστικούς ετήσιους λογαριασμούς των Ευρωπαϊκών Κοινοτήτων για το οικονομικό έτος 2008 — τόμος I (C7-0180/2009) (2),
   έχοντας υπόψη την ετήσια έκθεση του Ευρωπαίου Επόπτη Προστασίας Δεδομένων προς την αρμόδια για την απαλλαγή αρχή σχετικά με τους εσωτερικούς λογιστικούς ελέγχους που πραγματοποιήθηκαν το 2008,
   έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2008, συνοδευόμενη από τις απαντήσεις των ελεγχόμενων θεσμικών οργάνων (3),
   έχοντας υπόψη τη δήλωση αξιοπιστίας η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρέχεται από το Ελεγκτικό Συνέδριο σύμφωνα με το άρθρο 248 της συνθήκης ΕΚ (4),
   έχοντας υπόψη το άρθρο 272 παράγραφος 10 και τα άρθρα 274, 275 και 276 της συνθήκης ΕΚ, καθώς και το άρθρο 314 παράγραφος 10 και τα άρθρα 317, 318 και 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,
   έχοντας υπόψη το άρθρο 77 και το παράρτημα VI του εσωτερικού κανονισμού του,
   έχοντας υπόψη την έκθεση της επιτροπής ελέγχου των προϋπολογισμών (A7-0098/2010),

               1.

               χορηγεί απαλλαγή στον Ευρωπαίο Επόπτη Προστασίας Δεδομένων όσον αφορά την εκτέλεση του προϋπολογισμού για το οικονομικό έτος 2008·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στο Συμβούλιο, στην Επιτροπή, στο Δικαστήριο της Ευρωπαϊκής Ένωσης, στο Ελεγκτικό Συνέδριο, στον Ευρωπαίο Διαμεσολαβητή και στον Ευρωπαίο Επόπτη Προστασίας Δεδομένων, και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ L 71 της 14.3.2008.

      (2)  ΕΕ C 273 της 13.11.2009, σ. 1.

      (3)  ΕΕ C 269 της 10.11.2009, σ. 1.

      (4)  ΕΕ C 273 της 13.11.2009, σ. 122.

      (5)  ΕΕ L 248 της 16.9.2002, σ. 1.
    ---documentbreak---

               25.9.2010

               EL

               Επίσημη Εφημερίδα της Ευρωπαϊκής Ένωσης

               L 252/105

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 5ης Μαΐου 2010
   που περιέχει τις παρατηρήσεις που αποτελούν αναπόσπαστο τμήμα της Απόφασής του σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2008, τμήμα IX — Ευρωπαίος Επόπτης Προστασίας Δεδομένων
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2008 (1),
   έχοντας υπόψη τους οριστικούς ετήσιους λογαριασμούς των Ευρωπαϊκών Κοινοτήτων για το οικονομικό έτος 2008 — τόμος I (C7-0180/2009) (2),
   έχοντας υπόψη την ετήσια έκθεση του Ευρωπαίου Επόπτη Προστασίας Δεδομένων προς την αρμόδια για την απαλλαγή αρχή σχετικά με τους εσωτερικούς λογιστικούς ελέγχους που πραγματοποιήθηκαν το 2008,
   έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2008, συνοδευόμενη από τις απαντήσεις των ελεγχόμενων θεσμικών οργάνων (3),
   έχοντας υπόψη τη δήλωση αξιοπιστίας η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρέχεται από το Ελεγκτικό Συνέδριο σύμφωνα με το άρθρο 248 της συνθήκης ΕΚ (4),
   έχοντας υπόψη το άρθρο 272 παράγραφος 10 και τα άρθρα 274, 275 και 276 της συνθήκης ΕΚ, καθώς και το άρθρο 314 παράγραφος 10 και τα άρθρα 317, 318 και 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (5), και ιδίως το άρθρο 185,
   έχοντας υπόψη το άρθρο 77 και το παράρτημα VI του εσωτερικού κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών (A7-0098/2010),

               1.

               επισημαίνει ότι, το 2008, ο Ευρωπαίος Επόπτης Προστασίας Δεδομένων (ΕΕΠΔ) είχε στη διάθεσή του πιστώσεις αναλήψεως υποχρεώσεων συνολικού ύψους 5,3 εκατ. ευρώ, (το 2007 είχε 5 εκατ. ευρώ (6)), με ποσοστό χρησιμοποίησης 86,14 % το οποίο είναι κατώτερο εκείνου για τα άλλα όργανα (95,67 %)·

               2.

               σημειώνει τη συνεχή αύξηση στις μόνιμες θέσεις που δόθηκαν στον ΕΕΠΔ, από 29 το 2007 σε 33 το 2008 (2006: 24 θέσεις)· εκφράζει την ικανοποίησή του για το γεγονός ότι όλες αυτές οι θέσεις έχουν καλυφθεί και σημειώνει την ελεγχόμενη ανάπτυξη και την περιορισμένη επέκταση, τόσο σε αρμοδιότητες όσο και σε προσωπικό, ώστε να εξασφαλίζεται η κατάλληλη ενσωμάτωση και κατάρτιση του νέου προσωπικού· σημειώνει, ωστόσο, ότι ο βαθμός εκτέλεσης της δαπάνης υπό τον τίτλο του προϋπολογισμού «λοιπό προσωπικό» είναι χαμηλότερος από τον μέσον όρο (51,98 %)·

               3.

               σημειώνει ότι το Ελεγκτικό Συνέδριο ανέφερε στην ετήσια έκθεσή του ότι από τον έλεγχο δεν προέκυψε καμία σημαντική παρατήρηση όσον αφορά τον ΕΕΠΔ·

               4.

               χαιρετίζει την ενοποίηση της διαχείρισης δημοσιονομικών και ανθρώπινων πόρων, καθώς και τη βελτίωση στη λειτουργικότητα και την αποδοτικότητα των δραστηριοτήτων εσωτερικού ελέγχου που επιτεύχθηκε το 2008· ελπίζει ότι στο μέλλουν θα υπάρξουν περαιτέρω βελτιώσεις όσον αφορά τους δημοσιονομικούς και ανθρώπινους πόρους, καθώς και τις διαδικασίες εσωτερικών εργασιών, που ο ΕΕΠΔ επέλεξε να θέσει μεταξύ των βασικών στόχων του για το 2009·

               5.

               υπενθυμίζει ότι ο διοικητικός χειρισμός όλων των αποστολών του ΕΕΠΔ πραγματοποιείται από το Γραφείο Πληρωμών της Επιτροπής (βάσει της συμφωνίας διοικητικής συνεργασίας που υπέγραψαν οι Γενικοί Γραμματείς της Επιτροπής, του Κοινοβουλίου και του Συμβουλίου με τον ΕΕΠΔ στις 7 Δεκεμβρίου 2006, για μια περίοδο τριών ετών από τις 16 Ιανουαρίου 2007)·

               6.

               υπενθυμίζει ότι η αξιολόγηση στην οποία προέβη η υπηρεσία εσωτερικού ελέγχου του ΕΕΠΔ (δηλαδή ο εσωτερικός ελεγκτής της Επιτροπής, στη βάση της συμφωνίας διοικητικής συνεργασίας) απέδειξε τη λειτουργικότητα και την αποδοτικότητα του συστήματος εσωτερικού ελέγχου, καθώς και την ικανότητά του να προσφέρει επαρκείς εγγυήσεις για την επίτευξη των στόχων του ΕΕΠΔ, και αναμένει τα αποτελέσματα του ελέγχου παρακολούθησης· εκφράζει την ικανοποίησή του για το γεγονός ότι η εσωτερική έκθεση σχετικά με τους εσωτερικούς ελέγχους έδειξε τη σε ποσοστό 80 % εφαρμογή των εσωτερικών συστάσεων·

               7.

               επικροτεί την ετήσια δημοσίευση δηλώσεων των οικονομικών συμφερόντων των αιρετών μελών του οργανισμού (ΕΕΠΔ και Βοηθού ΕΕΠΔ), που περιέχουν πληροφορίες σχετιζόμενες με τις επ’ αμοιβή θέσεις ή δραστηριότητες και τις δηλωτέες επαγγελματικές δραστηριότητες·

               8.

               ζητεί από τον ΕΕΠΔ να συμπεριλάβει στην επόμενη έκθεση δραστηριοτήτων του (οικονομικό έτος 2009) ένα κεφάλαιο το οποίο θα περιγράφει λεπτομερώς τη συνέχεια που δόθηκε κατά τη διάρκεια του έτους σε προηγούμενες αποφάσεις του Κοινοβουλίου περί απαλλαγής.

      (1)  ΕΕ L 71 της 14.3.2008.

      (2)  ΕΕ C 273 της 13.11.2009, σ. 1.

      (3)  ΕΕ C 269 της 10.11.2009, σ. 1.

      (4)  ΕΕ C 273 της 13.11.2009, σ. 122.

      (5)  ΕΕ L 248 της 16.9.2002, σ. 1.

      (6)  2006: 4,1 εκατομμύρια ευρώ.